הממלכה המאוחדת באירוויזיון 2024

הממלכה המאוחדת השתתפה באירוויזיון 2024, שהתקיים במאלמה שבשוודיה, עם השיר "Dizzy" בביצוע הזמר הבריטי אולי אלכסנדר. תאגיד השידור הבריטי BBC בחר באופן פנימי את נציגות המדינה בתחרות. ערך מורחב – הממלכה המאוחדת באירוויזיון קדם לאירוויזיון 2024 השתתפה הממלכה המאוחדת שישים וחמש פעמים בתחרות מאז הופעת הבכורה שלה באירוויזיון 1957. היא זכתה בה חמש פעמים. הראשונה אירעה ב-1967, אז נשלחה סנדי שו עם "Puppet on a String". שנתיים לאחר מכן צברה לולו 18 נקודות עם השיר "Boom Bang-a-Bang", ודורגה במקום הראשון יחד עם שלוש מדינות נוספות – הולנד, ספרד וצרפת. ניצחונה השלישי של המדינה בא כעבור שבע שנים, באירוויזיון 1976 בו זכתה להקת אחוות האדם עם שירה "Save Your Kisses for Me". זכייה נוספת נרשמה בשנת 1981 על ידי להקת באקס פיז ושירה "Making Your Mind Up", שהפך ללהיט ברחבי אירופה. את פרס המקום הראשון קטפה הממלכה המאוחדת בפעם החמישית והאחרונה באירוויזיון 1997 עם השיר "Love Shine a Light" של קתרינה והגלים. הממלכה המאוחדת סיימה במקום השני 16 פעמים – יותר מכל מדינה אחרת. עד 1998 נכנסה המדינה לעשר המתחרות הפותחות את לוח התוצאות בכל המהדורות, פרט לשתיים. אולם החל מאירוויזיון 1999, כשאיגוד השידור האירופי הסיר את מגבלת השפה של התחרות, הפופולריות של הממלכה המאוחדת בתחרות פחתה. היא סיימה את אירוויזיון 2023 במקום האחרון עם 24 נקודות, כששלחה את מיי מולר עם השיר "I Wrote a Song". האירוויזיון נערך בשטחה תשע פעמים – יותר מכל מדינה אחרת – בשנים 1960, 1963, 1968, 1972, 1974, 1977, 1982, 1998 ו-2023. תאגיד השידור הבריטי BBC אמון על שידור האירוויזיון בשטח המדינה, ועל תהליך בחירת הנציגות הבריטית לתחרות. ה-BBC השתמש בשיטות שונות לתהליך הבחירה: בשנים 1957–2010 ארגן קדם לאומי בין אמנים רבים במדינה. לאחר מכן, עד 2015, עבר התאגיד לבחור באופן פנימי את הנציג. לקראת השתתפות המדינה באירוויזיון 2016 הודיע ה-BBC על החזרת שיטת הקדם הארצי. אותו תהליך שומש גם בין 2017–2019. משנת 2020 חזר לעבוד עם בחירה פנימית. ב-1 באוגוסט הודיעה חברת התקליטים טאם מיוזיק, ששיתפה פעולה עם ה-BBC כדי לבחור את האמן והשיר הבריטיים בשנים 2022–2023, על הפסקת החוזה שלהם. ב-24 באוגוסט הגיבה יו"ר מחלקת הבידור של תאגיד השידור, קלפנה פאטל-נייט, על כך וציינה כי הם תרים אחר צוות מומחים חדש לאירוויזיון 2024. ב-17 באוקטובר 2023 חשף תאגיד השידור כי המפיקים המוזיקליים ויל וילקין ולי סמית'ורסט יובילו את תהליך בחירת הנציג של הממלכה במהלך הקיץ. עד חודש אוקטובר נבחר אולי אלכסנדר לייצג את המדינה באירוויזיון. הוא הודיע על כך במהלך שידור הגמר של העונה ה-21 של Strictly Come Dancing ב-16 בדצמבר. שירו לתחרות, שכותרו "Dizzy", נכתב על ידי אוליבר אלכסנדר תורנטון ודני אל הארל ויצא לאור ב-1 במרץ 2024. מאוחר יותר באותו היום הופיע בערוץ BBC One בתוכנית הראיונות של גרהם נורטון. ב-16 בפברואר 2024 טס אלכסנדר לטביליסי, שם נועד עם נוצה בוזלאדזה, נציגת גאורגיה באירוויזיון 2024, לפני שצילם את הווידאו קליפ ל-"Dizzy".‏ לאחר יציאתו של "Dizzy" הופיע אלכסנדר ב-BBC Radio 1 וב-BBC Radio 2, שם הושמע בבכורה בתוכנית הרדיו The Radio 2 Breakfast Show.‏ בנוסף, הוא ביצע אותו בשידור חי ב-Ant & Dec's Saturday Night Takeaway ב-9 במרץ, כחלק מקטע End Of The Show Show של התוכנית. יום קודם לכן הופיע ב-Live from Vevo Studio של VEVO.‏ כחלק מקידום השיר אישר אלכסנדר את השתתפותו במסיבת האירוויזיון בלונדון ב-7 באפריל, ב-PrePartyES ב-30 במרץ, בקונצרט האירוויזיון באמסטרדם ב-13 באפריל ובמסיבת האירוויזיון הנורדית בסטוקהולם ב-14 באפריל. לאחר חשיפתו כנציג הממלכה המאוחדת לאירוויזיון 2024 התברר שבאוקטובר חתם אלכסנדר על עצומה של עמותת הלהט"ב "Voices4London" על פיה ישראל מנהלת מדיניות אפרהיידית נגד הפלסטינים ומשתמשת ב"פרופוגנדה ציונית" ברשתות. שגרירות ישראל בלונדון, כמו גם דובר ממשלת ישראל בממלכה, מתחו ביקורת על דעותיו הפוליטיות, וטענו כי שליחת אמן כזה לאירוויזיון מעודדת שפה דה-הומניזית כלפי ישראלים. ה-BBC הצהיר כי אין לדעותיו האישיות של אלכסנדר משקל בבחירתו לייצוג המדינה בתחרות. התקרית התרחשה על רקע מלחמת חרבות ברזל, שהובילה לקריאות להרחקת ישראל מהתחרות. על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-30 בינואר 2024 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ‌כיוון שהממלכה המאוחדת נכללת בחמש המדינות הגדולות, היא העפילה לגמר באופן אוטומטי. עם זאת, היא הצביעה בחצי הגמר הראשון. לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. בפעם הראשונה באירוויזיון הוחלט כי חברות חמש המדינות הגדולות והמדינה המארחת יופיעו גם הן בחצאי הגמר בהן מצביעות. הממלכה המאוחדת הופיעה אחרי אירלנד ולפני אוקראינה. אולי אלכסנדר השתתף בחזרות טכניות ב-2 וב-4 במאי, ולאחר מכן בעוד שלוש חזרות גנרליות ב-6 וב-7 במאי. הנושא של ביצועו לשיר "Dizzy" בתחרות, מתרחש סביב "חדר הלבשה פוסט-אפוקליפטי דיסטופי של חדר כושר של אגרוף, על סיפון ספינת חלל שפונה לעבר כדור הארץ דרך חור שחור ב-1985", עם ארבעה רקדנים גברים והזמר עצמו שלבושים בציוד אגרוף אדום. ב-4 במאי 2024, נערכה הגרלה כדי לקבוע באיזו מחצית מהגמר תופיע כל מדינה ב"חמש הגדולות". מעבר לשתי האפשרויות הרגילות הוסיף איגוד השידור האירופי אפשרות שלישית, שהיא בחירת ההפקה. מדינה שתוגרל ל"בחירת ההפקה" תשתבץ בהתאם להחלטת הנהלת האירוע. הממלכה המאוחדת הוגרלה להופיע במחצית הראשונה של המופע. ב-10 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. הממלכה המאוחדת שובצה כהופעה ה-13, אחרי יוון ולפני נורווגיה. לקראת המופע, השתתף אלכסנדר בשלוש חזרות גנרליות ב-10 וב-11 במאי, כולל גמר חבר השופטים, שבו דירגו השופטים המקצועיים את כל השירים. הממלכה המאוחדת הגיעה למקום ה-18 עם 46 נקודות, כולן מהשופטים וללא נקודות מהקהל. במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה). מספר הנקודות ששתי הקבוצות יכולות להעניק נע בין 1–8, 10 ו-12 נקודות. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר השופטים הבריטי הורכב מאדם מורי, קוג'ו סמואל, צ'אנדריקה דרברי, לואיז רדנאפ ומאיה בת'. החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם. צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן. הולנד נפסלה כמה שעות לפני הגמר. מדיה וקבצים בנושא הממלכה המאוחדת באירוויזיון 2024 בוויקישיתוף Youngs, Ian (7 בפברואר 2024). "Eurovision: Olly Alexander gives fans a spin of UK entry Dizzy". BBC. נבדק ב-26 בפברואר 2024. {{cite web}}: (עזרה) "Olly Alexander reveals name and release date of UK Eurovision 2024 entry". Official Charts (באנגלית). 2024-02-06. נבדק ב-2024-02-07. Savage, Mark (2023-12-16). "Eurovision 2024: Pop star Olly Alexander to represent the UK". BBC News Online. BBC. נבדק ב-2023-12-16. "United Kingdom". Eurovision.tv. European Broadcasting Union (EBU). נבדק ב-2023-08-09. Adams, William Lee (2011-05-16). "Eurovision 2011: Have Jedward and Blue Made the World's Biggest Song Contest Cool Again?". Time (באנגלית אמריקאית). ISSN 0040-781X. נבדק ב-2023-11-27. "Public to help choose UK Eurovision entry". BBC News Online. BBC. 30 בספטמבר 2015. נבדק ב-30 בספטמבר 2015. {{cite news}}: (עזרה) "BBC drops Eurovision selection public vote". BBC News Online. BBC. 16 בספטמבר 2019. נבדק ב-16 בספטמבר 2019. {{cite news}}: (עזרה) Stephenson, James (2023-08-01). "United Kingdom: TaP Music Ends Eurovision Partnership with BBC". Eurovoix. נבדק ב-2023-08-07. "Kalpna Patel-Knight appointed in new Head of Entertainment commissioning role". bbc.co.uk. BBC. 2022-07-12. נבדק ב-2023-08-24. SuperTV [@superTV247]. "The head of BBC entertainment also commented on selecting a #Eurovision artist for 2024, following the departure of TaP […]" (Tweet). נבדק ב-24 באוגוסט 2023 – via Twitter. {{cite web}}: (עזרה) Adams, William Lee (2023-10-18). "United Kingdom: BBC confirms Eurovision 2024 participation...and says artist search took place 'over the summer'". Wiwibloggs (באנגלית אמריקאית). נבדק ב-2023-11-27. "United Kingdom participation in the Eurovision Song Contest 2024 is confirmed plus all three live shows will be broadcast on BBC One and iPlayer". bbc.co.uk (הודעה לעיתונות) (באנגלית). BBC. 2023-10-18. נבדק ב-2023-10-18. Savage, Mark (2023-12-17). "Olly Alexander says it will be 'a wild ride' and confirms song is 'not a ballad'". BBC News Online (באנגלית בריטית). BBC. נבדק ב-2023-12-17. Griffiths, George (2024-02-06). "Olly Alexander reveals name and release date of UK Eurovision 2024 entry". Official Charts (באנגלית). נבדק ב-2024-02-07. "Graham Meets Olly". bbc.co.uk (באנגלית בריטית). BBC. 2024-03-01. נבדק ב-2024-02-26. Shalikashvili, Mariam (2024-02-16). ევროვიზიის ბრიტანელი მონაწილე კლიპს საქართველოში გადაიღებს [The British Eurovision participant will shoot the clip in Georgia]. 1TV (בגאורגית). GPB. נבדק ב-2024-03-02. Bijuvignesh, Darshan (2024-02-28). "United Kingdom: Olly Alexander to Release 'Dizzy' at Midnight on March 1". Eurovoix (באנגלית בריטית). נבדק ב-2024-03-02. Savage, Mark (2024-03-01). "Eurovision 2024: Will Olly Alexander's Dizzy put the contest in a spin?". BBC News (באנגלית בריטית). BBC. נבדק ב-2024-03-02. Granger, Anthony (2024-03-08). "United Kingdom: First Live Performance of Olly Alexander's 'Dizzy'". Eurovoix (באנגלית בריטית). נבדק ב-2024-03-14. Granger, Anthony (2024-03-11). "United Kingdom: Olly Alexander Announces Four Date Pre-Party Tour". Eurovoix (באנגלית בריטית). נבדק ב-2024-03-11. Dominic Penna, ‏BBC urged to sack Eurovision entrant who called Israel an ‘apartheid state’, The Telegraph, 21 December 2023 Kanter, Jake (2023-12-21). "BBC Urged To Fire UK Eurovision Entrant Olly Alexander After He Signed Letter Accusing 'Apartheid' State Israel Of Genocide". Deadline Hollywood (באנגלית אמריקאית). נבדק ב-2023-12-21. Goodman, Naria (2023-12-23). "בריטניה: שגרירות ישראל יוצאת נגד השתתפות הנציג הבריטי - אירוויזיון 2024" [Great Britain: The Israeli embassy opposes the participation of the British representative]. EuroMix. נבדק ב-2023-12-23. Dominic Penna, ‏BBC will not stop Eurovision contestant expressing his political views, The Telegraph, 22 December 2023 "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) Van Dijk, Sem Anne (2023-12-13). "Eurovision 2024: Semi-Final Allocation Draw on January 30". Eurovoix. נבדק ב-2023-12-13. "Eurovision 2024: Semi-Final Draw results". Eurovision Song Contest (באנגלית). European Broadcasting Union. 30 בינואר 2024. נבדק ב-8 במרץ 2024. {{cite web}}: (עזרה) Van Dijk, Sem Anne (2023-12-13). "Eurovision 2024: Semi-Final Allocation Draw on January 30". Eurovoix. נבדק ב-2023-12-13. ESC, Eurovision 2024: Semi-Final Running Orders revealed!, ‏26 במרץ 2024 (באנגלית) "Eurovision 2024: Rehearsal Schedule". Eurovisionworld. 25 באפריל 2024. נבדק ב-25 באפריל 2024. {{cite web}}: (עזרה) Davide Conte, 🇬🇧 United Kingdom: All the Details About Olly Alexander’s First Rehearsal, Eurovoix, ‏2024-05-02 (באנגלית בריטית) Malmö Grand Finalists draw their halves in the running order, eurovision.tv, ‏4 במאי 2024 "Eurovision 2024: The Grand Final running order". Eurovoix. 9 במאי 2024. {{cite web}}: (עזרה) Eurovision 2024 Results: Voting & Points "Voting–Eurovision Song Contest". European Broadcasting Union (EBU). ארכיון מ-26 במאי 2021. נבדק ב-15 במאי 2022. {{cite web}}: (עזרה) "Juries in the Grand Final of Malmö 2024". European Broadcasting Union (EBU). Eurovision 2024 Semi-final 1 Results Malmö 2024, אתר האירוויזיון "Eurovision 2024 Final Juries". eurovision.tv. European Broadcasting Union. נבדק ב-12 במאי 2024. {{cite web}}: (עזרה) Malmö 2024, אתר האירוויזיון "Statement on Dutch participation in the Eurovision Song Contest". European Broadcasting Union. 11 במאי 2024. נבדק ב-22 במאי 2024. {{cite web}}: (עזרה) "How do I vote for my favourite Eurovision song?". European Broadcasting Union. ארכיון מ-18 במאי 2024. נבדק ב-22 במאי 2024. {{cite web}}: (עזרה)